นักวิชาการคาดสิ้นปีนี้“อิหร่าน”ส่งออกน้ำมันดิบลด 1 ล้านบาร์เรล/วันเซ่นแผนคว่ำบาตร”สหรัฐฯ”
นักวิชาการคาดสิ้นปีนี้“อิหร่าน”ส่งออกน้ำมันดิบลดลง 1 ล้านบาร์เรล/วันเซ่นแผนคว่ำบาตร"สหรัฐฯ"
29 ส.ค. 2561

เจ้าหน้าที่ของบริษัทน้ำมันประจำชาติของอิหร่าน (National Iranian Oil Company) เปิดเผยว่า ขณะนี้คาดการณ์ว่าการส่งออกน้ำมันดิบจะลดลงไปแตะที่ระดับ 1.5 ล้านบาร์เรลต่อวัน เป็นการชั่วคราวในเดือนกันยายน จากเดิมที่ระดับ 2.3 ล้าน บาร์เรลต่อวันในเดือนมิถุนายน
โดยนักวิชาการมีการคาดการณ์ว่าอัตราการส่งออกน้ำมันดิบของอิหร่านจะลดลงถึง 1 ล้านบาร์เรลต่อวันก่อนสิ้นปีนี้ ในขณะที่บางส่วนกล่าวว่าอัตราส่งออกนั้นตกถึงระดับดังกล่าวเป็นที่เรียบร้อยแล้ว เนื่องจากทางอิหร่านยังไม่ได้ประกาศตัวเลขการส่งออกน้ำมันดิบในเดือนนี้ หรือการคาดคะเนสำหรับเดือนหน้า
อย่างไรก็ตาม ปริมาณการส่งออกน้ำมันดิบของอิหร่านมีแนวโน้มปรับตัวลดลงอย่างเนื่อง หลังสหรัฐฯ ประกาศคว่ำบาตรการส่งออกน้ำมันดิบจากอิหร่าน และเรียกร้องให้ทุกประเทศหยุดการนำเข้าน้ำมันดิบจากอิหร่านนับตั้งแต่วันที่ 4 พ.ย นี้เป็นต้นไป ส่วนความต้องการใช้น้ำมันโลกคาดว่าจะได้รับผลกระทบจากความไม่แน่นอนของการขยายตัวของเศรษฐกิจโลก หลังสถานการณ์ความตึงระหว่างสหรัฐฯ และจีนยังคงมีอย่างต่อเนื่อง